ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ทิสโก้นครหลวงส่งกองทุนเกาหลีขาย
นายธีรนาถ รุจิเมธาภาส กรรมการผู้จัดการ บลจ.ทิสโก้ เปิดเผยว่า จากการที่ธนาคารกลางเกาหลีใต้คงอัตราดอกเบี้ยไว้ที่ระดับ 2% เป็นการคงดอกเบี้ยติดต่อกันเป็นครั้งที่ 15 เนื่องจากธนาคารกลางเกาหลีใต้เชื่อมั่นว่าเศรษฐกิจของเกาหลีใต้ในปีนี้จะขยายตัวแข็งแกร่ง โดยขยายตัวติดต่อกันนานถึง 5 ไตรมาส และคาดว่าในปีนี้เศรษฐกิจเกาหลีใต้จะขยายตัว 5.2% จากปีก่อนขยายตัวเพียง 0.2% 
บลจ.ทิสโก้ เปิดจำหน่ายกองทุนเปิด ทิสโก้ตราสารหนี้ภาครัฐเกาหลี 11 เน้นลงทุนในพันธบัตรรัฐบาลหรือหน่วยงานภาครัฐประเทศเกาหลีใต้ อายุโครงการ 1 ปี 7 เดือน มูลค่าโครงการ 1,000 ล้านบาท จองซื้อขั้นต่ำ 2 หมื่นบาท เปิดขายครั้งแรกวันที่ 1319 พ.ค.นี้ ที่ธนาคารทิสโก้
บลจ.นครหลวงไทย เปิดขายกองทุนเปิดนครหลวงไทย ตราสารหนี้ต่างประเทศ 14 เดือน 1/10 ผลตอบแทนประมาณ 1.75% ต่อปี หลังหักค่าใช้จ่าย 0.60% ต่อปี อายุโครงการ 14 เดือน และกองทุนเปิดนครหลวงไทย ตราสารหนี้ในประเทศ 3 เดือน1/10 อายุโครงการประมาณ 3 เดือน ผลตอบแทนประมาณ 0.90% ต่อปี หลังหักค่าใช้จ่าย ทั้งสองกองทุนมีมูลค่าโครงการละ 500 ล้านบาท เปิดขายวันนี้18 พ.ค.